Document ID: /roh_data/filtered/fineweb-2-filterrobots_roh.jsonl.gz/21089

Exteriur - Nov champ da fugitivs al vest da la citad da Piräus
Passa 700 dals radund 4’500 fugitivs han bandunà il champ da fugitivs selvadi al port da Piräus. Quai communitgescha la guardia da la costa greca. Ils fugitivs sajan uss ids en in nov champ al vest da la citad.
Il champ nov duai vegnir engrondì e porscher plaz a passa 3’000 persunas. Malgrà questa mesira resta la situaziun dals fugitivs en Grezia tendida. Quai cunzunt en il champ da fugitivs d’Idomeni al cunfin cun la Macedonia nua ch’anc adina 15’000 fugitivs sa chattan e na vulan betg bandunar il champ da fugitivs.